কইনাধৰা। সৌসিদিনালৈ অসমৰ সংবাদমাধ্যমতে সততে উচ্চাৰিত এটা নাম। কাৰণ এই কইনাধৰা পাহাৰতে অসমৰ প্ৰয়াত প্ৰাক্তন মুখ্যমন্ত্ৰী তৰণ গগৈয়ে তেওঁৰ তিনিটা কাৰ্যকালৰ ১৫ টা বছৰ অতিবাহিত কৰিছিল।
তৰণ গগৈৰ অৱৰ্তমানত কইনাধৰা পাহাৰৰ চৰকাৰী বাসভৱন এনেয়ে খালি হৈ পৰি ৰৈছে।
কিন্তু সেই ঘৰ আৰু খালি হৈ নাথাকে। কিয়নো অসমৰ ৰাজ্যপাল জগদীশ মুখীয়ে শীঘ্ৰে প্ৰৱেশ কৰিব কইনাধৰাৰ সেই চৰকাৰী আৱাসত।
ৰাজ্যপাল মুখীৰ আগমণৰ আগে আগে সেয়ে যুদ্ধকালীন তৎপৰতাৰে সজাই-পৰাই তোলা হৈছে কইনাধৰাৰ চৰকাৰী আৱাস। দৃষ্টি নন্দন চিত্ৰকল্পৰে সজাই তোলা হৈছে কইনাধৰা পাহাৰৰ চৰকাৰী আবাসগৃহৰ দেৱাল।
সজাই তোলা হৈছে ফুলনি আদিও।চৰকাৰী সূত্ৰই প্ৰকাশ কৰা মতে ১৫ জুন অৰ্থাৎ কাইলৈৰ ভিতৰতে ৰাজ্যপালৰ বাবে সাজু হৈ উঠিব লাগিব কইনাধৰাৰ চৰকাৰী আৱাস।
সেয়ে এতিয়া আৱাসৰ মেৰামতি আৰু পুনৰ সজ্জাৰ সৈতে জড়িতসকলৰ গাত তৎ নোহোৱা হৈ পৰিছে।
কিন্তু কি কাৰণে বাৰু ৰাজ্যপাল মুখীয়ে খাৰঘূলিত থকা ৰাজভৱন ত্যাগ কৰি কইনাধৰাৰ চৰকাৰী আৱাসলৈ আহিবলৈ ওলাইছে?
দৰাচলতে ৰাজভৱনৰ মেৰামতিৰ প্ৰয়োজন হোৱাৰ বাবেই ৰাজ্যপাল মুখীয়ে কেইমাহ মানৰ বাবে সাময়িক ভাবে কইনাধৰা পাহাৰত থকা চৰকাৰী আৱাসলৈ আহিব।
সুৰা নিষিদ্ধ ৰাজ্যৰ বিধান সভা চৌহদতে উদ্ধাৰ সুৰাৰ বটল!
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
